— Мы нядрэнна ўмеем працаваць з маладой генерацыяй — яна ў нас у прыярытэце, — дадае спадарыня Святлана. — Вельмі шчыльна супрацоўнічаем з музеем пры акадэміі, арганізоўваем шэраг агульных праграм. Акурат вось рыхтуемся да Ночы музеяў — будзем скарбы графа Салагуба шукаць. Граф быў апошнім уладальнікам Горак, і, паводле падання, перад ад’ездам недзе схаваў сваёй багацце. Дзевяць студэнцкіх каманд паспрабуюць яго знайсці. Квэст пачнецца на тэрыторыі акадэмічнага музея, а далей рушыць праз горад у наш дворык. Што самае галоўнае — гэтая акцыя будзе абсалютна бясплатная!